open-index/open-wikipedia-markdown huggingface dataset:
American Institute of Physics

**American Institute of Physics** (lyh. **AIP**) on yhdysvaltalainen voittoa tuottamaton fysiikan alan etujärjestö ja tiedejulkaisujen kustantaja. Sen tavoitteena on tuoda fysiikkaa tieteenä tunnetummaksi yleisölle. AIP:n jäsenjärjestöjen jäsenmäärä oli vuonna 2008 noin 135&nbsp;000. Työntekijöitä järjestöllä oli 450, ja sen budjetti oli noin 75 miljoonaa Yhdysvaltain dollaria. AIP:llä on toimipiste College Parkissa Marylandissä ja sen kustannustoiminta on keskitetty Melvilleen New Yorkin osavaltiossa. AIP on yksi suurimmista fysiikan alan kustantajista. Luonnontieteiden ja tekniikan julkaisualusta ja hakukone nimeltä Scitation on AIP:n ylläpitämä.

AIP on kymmenen fysiikan alan jäsenseuran kattojärjestö:
* American Physical Society
* Optical Society of America
* Acoustical Society of America
* The Society of Rheology
* American Association of Physics Teachers
* American Crystallographic Association
* American Astronomical Society
* American Association of Physicists in Medicine
* American Vacuum Society: Science & Technology of Materials, Interfaces, and Processing
* American Geophysical Union

## Julkaisut

AIP:lla on 12 julkaisua:

* Applied Physics Letters
* Biomicrofluidics
* Chaos
* Journal of Applied Physics
* Journal of Chemical Physics
* Journal of Mathematical Physics
* Journal of Renewable and Sustainable Energy
* Low Temperature Physics
* Journal of Physical & Chemical Reference Data
* Physics of Fluids
* Physics of Plasmas
* Review of Scientific Instruments

## Lähteet

## Aiheesta muualla
* www.aip.org AIP:n kotisivut
Animals as Leaders

**Animals as Leaders** on yhdysvaltalaisen kitaristi Tosin Abasin progressivista instrumentaalimetallia soittava yhtye. Yhtyeeltä on julkaistu viisi täysipitkää albumia. Yhtyeen musiikki on hyvin kitarapainotteista ja se yhdistelee elektronisen musiikin elementtejä progressiivisen metalliin. Kitaristit Tosin Abasi ja Javier Reyes soittavat 7- ja 8-kielisillä kitaroilla. 

## Historia

Animals as Leaders perustettiin Washingtonissa vuonna 2008. Ennen Animals as Leadersiä kitaristi Tosin Abasi soitti Reflux-nimisessä yhtyeessä. Prosthetic Records -levy-yhtiö kiinnostui Abasin kitaroinnista ja tarjosi hänelle mahdollisuutta levyttää sooloalbumin. Abasi kuitenkin kieltäytyi vedoten ajanpuutteeseen omalta yhtyeeltään ja todeten, että albumin nauhoittaminen olisi "omahyväistä ja tarpeetonta". Refluxin hajottua ja aloitettuaan opiskelut musiikkikoulussa Abasi kuitenkin muutti mieltään sopimuksesta.

Animals as Leadersin yhtyeen nimeä kantava debyyttialbumi nauhoitettiin vuoden 2008 alkupuolella ja julkaistiin seuraavan vuoden huhtikuussa. Albumilla Abasi soitti kaikki kitara- ja bassoraidat, joiden lisäksi Periphery-yhtyeen kitaristi Misha ”Bulb” Mansoor ohjelmoi rummut, syntetisaattorin ja muut efektit.  

Abasin vanhojen ystävien, kitaristi Javier Reyesin ja rumpali Navene Koperweisin tuella Animals As Leaders esiintyi vuoden 2009 aikana säännöllisesti ja lähti saman vuoden joulukuussa ensimmäiselle kiertueelleen Veil of Mayan ja Between the Buried and Me'n kanssa. Animals as Leaders oli myös mukana muun muassa vuoden 2010 Summer Slaughter -kiertueella. Yhtye esiintyi Suomessa ensimmäistä kertaa 28. syyskuuta 2011 Helsingin Nosturissa yhdysvaltalaisen death metal -yhtye Between the Buried and Men kanssa.

Animals as Leadersilta julkaistiin toinen albumi vuoden 2011 marraskuussa. *[[Weightless]]*-nimisen pitkäsoiton julkaisupäivä oli 8. marraskuuta. Isossa-Britanniassa albumi julkaistiin jo 7. marraskuuta ja muualla Euroopassa 4. marraskuuta.

Yhtyeen kolmas albumi *The Joy of Motion* julkaistiin vuonna 2014. Yhtyeen neljäs albumi *The Madness of Many* julkaistiin vuonna 2016. Vuoden 2019 tammikuussa Animals as Leaders esitti Winnipegin sinfoniaorkesterin kanssa kolme uudelleensovitettua kappalettaan Winnipeg New Music Festivalissa, Kanadassa.

## Jäsenet
### Nykyiset

* Tosin Abasi – kitarat, basso albumilla *[[Animals as Leaders (albumi)|Animals as Leaders]]*
* Javier Reyes – kitarat
* Matt Garstka – rummut

### Entiset

* Chebon Littlefield – basso ja syntetisaattori (live)
* Navene Koperweis – rummut

## Diskografia
;Albumit
* 
* 
* 
* 
* 

;Singlet
* ”Wave of Babies” (2010)
* ”Monomyth” (2021)
* ”The Problem Of Other Minds” (2021)
* ”Gordian Naught” (2022)

## Lähteet

## Aiheesta muualla

*
Hobey Baker Award

**Hobey Baker Award** on jääkiekkopalkinto, joka myönnetään vuosittain Pohjois-Amerikan parhaalle yliopistopelaajalle. Palkinto on nimetty jääkiekkoilijan ja ensimmäisen maailmansodan veteraanin Hobey Bakerin mukaan.

## Voittajat

Lyhenteet:

* KH = keskushyökkääjä
* VLH = vasen laitahyökkääjä
* OLH = oikea laitahyökkääjä
* MV = maalivahti
* P = puolustaja

## Lähteet
*Hobey Baker.com
Ulkosuomalaisparlamentti

**Ulkosuomalaisparlamentti** (USP) on vuonna 1997 perustettu ulkosuomalaisten yhteistyöfoorumi.

Ulkosuomalaisparlamentin tehtävänä on vaikuttaa julkisen hallinnon sellaisiin päätöksiin, jotka vaikuttavat ulkosuomalaisten asemaan, ja välittää ulkosuomalaisten yhteiset päätökset Suomen viranomaistahoille ja valtionhallinnolle. 499 yhteisöä 37:stä maasta on vahvistanut USP:n säännöt.

Alunperin USP:n sihteeristönä toimi Suomi-seura Helsingissä, ja parlamentin puhemiehenä toimi Suomi-seura r.y:n kulloinenkin puheenjohtaja. Vuodesta 2021 alkaen Suomi-seura alkoi vähentää USP:hen liittyviä toimintojaan, eikä enää nykyään toimi USP:n sihteeristönä. Suomi-seuran nykyinen puheenjohtaja on kieltäytynyt toimimasta marraskuussa 2025 järjestettävän Ulkosuomalaisparlamentin 11. täysistunnon puheenjohtajana.

Koska Suomi-seura r.y. alkoi ajaa alas omia USP:hen liittyviä toimintojaan, USP:n varapuheenjohtajat perustivat elokuussa 2024 yhdessä Suomessa asuvien USP:n toimintaperiaatteiden kannattajien kanssa USP:n toimia tukemaan uuden yhdistyksen nimeltään Ulkosuomalaisparlamentin tuki r.y.

USP:n puhemiehistö koostuu seitsemän eri alueen varapuhemiehistä ja suomenruotsalaisten varapuhemiehestä. Edustajat ovat:

* Australian ja Aasian varapuhemies: Jouni Juntunen (Australia)
* Itä-Euroopan varapuhemies: Aina Jaakola
* Keski-Euroopan varapuhemies: Mikko Ramstedt-Sinclair (Iso-Britannia)
* Pohjois-Euroopan varapuhemies: Seija Sjöstedt (Ruotsi)
* Maailmalla asuvien suomenruotsalaisten varapuhemies: Barbro Allardt-Ljunggren (Ruotsi)
* Etelä-Euroopan, Afrikan ja Lähi-idän varapuhemies: Marko Suomalainen (Kreikka)
* Kanadan varapuhemies: Irina Ilmokari (Kanada)
* USA:n ja Latinalaisen Amerikan varapuhemies: Timo Vainionpää (Yhdysvallat)

Ulkosuomalaisparlamentti pitää täysistunnon Helsingissä parin-kolmen vuoden välein. Muina aikoina edunvalvonnasta huolehtii tarpeen mukaan kokoontuva puhemiehistö. Edelliset täysistunnot pidettiin Helsingissä kesäkuussa 2021 ja Espoossa marraskuussa 2025.

## Lähteet
*Ulkosuomalaisparlamentti 
*Ulkosuomalaisparlamentin tuki r.y.
Helena Benaouda

**Helena Benaouda** (o.s. Fagerdin, 22. toukokuuta 1959 Haukipudas) on Ruotsin muslimineuvoston (*Sveriges muslimska råd*) puheenjohtaja.

Benaoudan tytär on pidätetty miehensä Munir Awadin kanssa Etiopiassa 2007 ja Pakistanissa 2009. Loppuvuodesta 2010 Munir Awad pidätettiin epäiltynä terrori-iskun suunnittelusta Jyllands-Posten-lehden toimitukseen. Benaouda on tuominnut väkivaltaisen toiminnan ja terrorismin.

## Lähteet
Rupert Hollaus

**Rupert Hollaus** (4. syyskuuta 1931 Traisen, Itävalta – 11. syyskuuta 1954 Monza, Italia) oli itävaltalainen ratamoottoripyöräilijä. Hän voitti maailmanmestaruuden 125-kuutioisissa vuonna 1954. Hollaus oli ensimmäinen ja toistaiseksi ainoa itävaltalainen ratamoottoripyöräilyn osakilpailuvoittaja ja maailmanmestari.

Rupert Hollausin ura jäi varsin lyhyeksi. Hän ehti ajaa vain yhden vajaan kauden MM-sarjassa. Hollaus kuoli vuonna 1954 Monzassa Italian GP:n harjoituksissa saamiinsa vammoihin. Hän ajoi ulos *Lesmon mutkassa*, kun oli tehnyt vain hetkeä aikaisemmin uuden rataennätyksen. Hollaus kuoli myöhemmin sairaalassa. Hollausin pisteet riittivät kuolemasta huolimatta 125-kuutioisten mestaruuteen, ja hänestä tuli ensimmäinen postuumisti maailmanmestaruuden voittanut kuljettaja. 250-kuutioisissa Hollausin pisteet riittivät toiseen sijaan. Rupert Hollaus haudattiin synnyinkaupunkiinsa Traiseniin, missä hän sai poikkeuksellisesti valtiolliset hautajaiset.

## Saavutukset
### 125cc-luokka
*Maailmanmestari 1954
*4 osakilpailuvoittoa ja 1 kolmossija

### 250cc-luokka
*MM-sarjan toinen 1954
*1 osakilpailuvoitto, 3 kakkossijaa ja 1 kolmossija

## Lähteet
Heikki Kasko

**Heikki Vilhelm Kasko** (s. 6. helmikuuta 1954 Tornio) on suomalainen aktiiviuransa lopettanut koripalloilija. Rovaniemen NMKY:n kasvatti Kasko valittiin kaksi kertaa Vuoden koripalloilijaksi Hyvinkään Tahkossa ja Torpan Pojissa pelatessaan. Lisäksi hän edusti Suomen koripallomaajoukkuetta vuoden 1977 EM-kisoissa. Hän oli kyseisessä turnauksessa yksi joukkueen parhaista pistemiehistä tehtyään keskimäärin 14,6 pistettä ottelua kohden.

Kasko pelasi maajoukkueessa vuosina 1976–1984 154 ottelua, joissa syntyi 1708 pistettä. Suomessa hän voitti SM-kultaa vuonna 1978.

Vuonna 2016 Kasko nimettiin Suomen koripallon Hall of Fameen.

Kaskon poika Antti Kasko esiintyi myös koripallon pääsarjatasolla.

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 1 000 pistettä Suomen koripallomaajoukkueessa tehneistä pelaajista

## Lähteet
* Heikki Kasko Suomen Koripallomuseo
* Heikki Kasko  Suomen Koripalloliitto
* Maajoukkuetilastot  Suomen Koripalloliitto

### Viitteet
Mikko Koskinen (koripalloilija)

**Mikko Juhani Koskinen** (s. 21. heinäkuuta 1949 Oulu) on suomalainen aktiiviuransa lopettanut koripalloilija. Koskinen voitti Turun NMKY:n riveissä kolme Suomen mestaruutta vuosina 1973–1977 ja sijoittui Euroopan mestareiden cupissa kymmenenneksi kaudella 1975–1976. Hän edusti kaudet 1978–1987 Tampereen Pyrintöä, jonka paidassa hän teki pääsarjan runkosarjassa 5&nbsp;792 pistettä. Suomen koripallomaajoukkueessa Koskinen pelasi 138 ottelua ja teki niissä 1029 pistettä.

Koskinen oli mukana myös vuoden 1977 EM-kisoissa, joissa hän teki 9,3 pistettä ottelua kohden.

Koskinen toimi Tampereen Pyrinnön pelaaja-valmentajana kauden 1982-1983.

Elokuussa 2017 Koskinen nimettiin Suomen koripallon Hall of Fameen.

## Saavutukset
Lähde:
### Henkilökohtaiset saavutukset
* SM-sarjan runkosarjan tarkin vapaaheittojen heittäjä 1984
* SM-sarjan runkosarjan toiseksi paras pisteidentekijä 1982

### Joukkuesaavutukset
* EM-kilpailut: kymmenes 1977
* Euroopan mestareiden cup: kymmenes sija 1976
* Suomen mestaruus 1973, 1975, 1977
** SM-hopeaa 1972, 1976, 1980, 1981
** SM-pronssia 1971, 1974
* Suomen cup 1972, 1976
** Cup-hopeaa 1970, 1974/75, 1975/76, 1977

## Pelityyli

Pyrinnön päävalmentajana Koskisen aikana toiminut Raimo Lammi kuvaili Koskisen saaneen Pyrinnössä pelatessaan pelata melko vapaasti, mistä mahdollisuudesta Koskinen kiitti erinomaisilla peliesityksillä. Lammi piti Koskista kansainvälisen tason pelaajana, joka vaihdosta tullessaan tuli pelihaluisena kentälle aina yhä energisempänä. Koskista on kuvailtu myös ratkaisuhaluiseksi pelaajaksi ja taitavaksi heittäjäksi.

## Katso myös
* Luettelo 5 000 pistettä saavuttaneista Korisliiga-pelaajista
* Luettelo 1 000 pistettä Suomen koripallomaajoukkueessa tehneistä pelaajista

## Lähteet
* 
* 
* Mikko Koskinen Suomen Koripalloliitto

### Viitteet
Jouko Heikkinen

**Jouko Heikkinen** (s. 28. syyskuuta 1955) on suomalainen aktiiviuransa lopettanut koripalloilija. 

Heikkinen edusti uransa aikana muun muassa kasvattajaseuraansa Äänekosken Huimaa, Uudenkaupungin Urheilijoita ja Hongikon Nuorisoseuran Urheilijoita, joiden paidassa hänet valittiin Vuoden koripalloilijaksi vuonna 1983. SM-sarjassa Heikkinen teki uransa aikana 5607 pistettä.

Heikkinen pelasi Suomen koripallomaajoukkueessa 190 ottelua, joissa hän teki 1&nbsp;739 pistettä. Hän pelasi 168 peräkkäisessä miesten maaottelussa. Heikkisen maajoukkue-ura päättyi vuonna 1988, ja hän pysyi lähes 28 vuotta eniten miesten A-maaotteluita pelanneena suomalaiskoripalloilijana: Tuukka Kotti ohitti Heikkisen kesällä 2016.

## Katso myös
* Luettelo 5 000 pistettä tehneistä Korisliiga-pelaajista
* Luettelo 1 000 pistettä Suomen koripallomaajoukkueessa tehneistä pelaajista

## Lähteet
* Jouko Heikkinen  Suomen Koripalloliitto
* Maajoukkuetilastot  Suomen Koripalloliitto

### Viitteet

## Aiheesta muualla
*
Ykkösen kausi 2006

Ykkönen on Suomen toiseksi korkein jalkapallon sarjataso. **Kaudella 2006** se pelattiin 14 joukkueen kaksinkertaisena sarjana. Sarjan voitti FC Viikingit Helsingistä, joka nousi suoraan Veikkausliigaan. Sarjasta nousi poikkeuksellisesti suoraan myös toiseksi sijoittunut AC Oulu, koska Veikkausliigassa kaudella 2005 pelannut AC Allianssi luopui sarjapaikasta. Sarjasta putosivat Mikkelin Palloilijat ja Lappeenrannan Rakuunat.

## Joukkueet

Kaudeksi 2006 Ykköseen putosi Veikkausliigasta Tornion Pallo-47 ja Rovaniemen Palloseura karsintojen jälkeen ja Veikkausliigaan nousivat FC Honka Espoosta ja Vaasan Palloseura. 

Kaudeksi 2006 Ykköseen nousivat Kakkosesta Vaasan IFK, JIPPO Joensuusta ja Klubi-04 Helsingistä, Kakkoseen putosivat VG-62 Naantalista, OLS Oulusta ja Pallo-Iirot Raumalta.

## Sarjataulukko

## Parhaat maalintekijät

## Kauden veikkauspörssipisteet

## Lähteet

*http://www.rsssf.com/tablesf/fin2hist.html Sarjataulukko]
*Miesten ykkönen: Ykkösen maalintekijät 2006-08
*Veikkauspörssipisteet 2006

### Viitteet
Pyrogallushappo

**Pyrogallushappo** eli **1,2,3-trihydroksibentseeni** tai **1,2,3-bentseenitrioli** on valkoista, hajutonta kiteistä jauhetta, jonka löysi Carl Wilhelm Scheele vuonna 1786 kuumentamalla gallushappoa. Pyrogallushappo muuttuu helposti harmaaksi tai ruskeaksi ollessaan ilman ja valon vaikutuksessa. Se on fenoli, jonka kemiallinen kaava on C6H6O3. Sitä käytettiin 1800- ja 1900-luvuilla yleisesti valokuvien kehittämiseen, ennen kuin se korvattiin hydrokinonilla. Pyrogallushapon isomeerejä ovat 1,3,5-trihydroksibentseeni eli floroglusinoli ja 1,2,4-trihydroksibentseeni. Pyrogallushappo liukenee veteen, etanoliin ja eetteriin, mutta ei merkittävässä määrin bentseeniin.

Johanneksenleipäpuun (*Ceratonia siliqua*) hedelmä ja mäkikuisma (*Hypericum perforatum*) sisältävät pyrogallushappoa.

## Katso myös
*Katekoli

## Aiheesta muualla
*
*Alén, Raimo: Kokoelma orgaanisia yhdisteitä: Ominaisuudet ja käyttökohteet, s. 192. Helsinki: Consalen Consulting, 2009. 
*Liber Herbarum Minor: Luettelo pyrogallushappoa sisältävistä kasveista
*PubChem: Pyrogallol 
*Human Metabolome Database (HMDB): 1,2,3-Trihydroxybenzene 
*KEGG: Pyrogallol 
*ChemBlink: Pyrogallol
André-Pierre Gignac

**André-Pierre Christian Gignac** (s. 5. joulukuuta 1985 Martigues, Ranska) on ranskalainen jalkapalloilija, pelipaikaltaan hyökkääjä. Hän edustaa Meksikon Primera Divisiónin Tigresiä. Gignacilla on Ranskan lisäksi myös Meksikon kansalaisuus, jonka hän sai vuonna 2019. 

Aiemmin Gignac on edustanut Lorientiä, Pauta ja Toulousea, jonka riveissä hän voitti Ligue 1:n maalikuninkuuden 24 maalillaan kaudella 2008–2009 sekä Olympique Marseillea. Gignac siirtyi Tigresiin kesällä 2015 ja on sen kaikkien aikojen eniten maaleja tehnyt pelaaja. 

Gignac pelasi vuosina 2009–2016 Ranskan maajoukkueessa 36 ottelua, joissa hän teki seitsemän maalia. Hän kuului Ranskan joukkueeseen MM-kilpailuissa 2010 sekä EM-kilpailuissa 2016, joissa Ranska saavutti hopeaa. Hän edusti Ranskaa yli-ikäisenä pelaajana vuonna 2021 järjestetyissä Tokion olympialaisissa, joissa hän pelasi kolme ottelua ja teki niissä neljä maalia, mukaan lukien hattutempun alkulohkon toisessa ottelussa Etelä-Afrikkaa vastaan.

Gignac on etniseltä taustaltaan romani.

## Lähteet

* 

### Viitteet

## Aiheesta muualla

* André-Pierre Gignac Toulousen sivustolla  
* André-Pierre Gignac sivustolla Ranskan jalkapalloliigan sivustolla 
* André-Pierre Gignac Ranskan jalkapalloliiton sivustolla
BAC 1-11

**BAC 1-11** *(tunnetaan myös nimellä One-Eleven)* on brittiläinen vuosina 1963–1982 valmistettu lyhyen matkan suihkumatkustajalentokone. Koneen suunnitteli Hunting Aircraft. Sitä valmisti ja kehitti British Aircraft Corporation, kunnes Hunting ja BAC yhdistyivät muiden lentokonevalmistajien kanssa vuonna 1960.

## Onnettomuudet

Alla olevaan taulukkoon on listattu kaikki BAC 1-11:lle sattuneet onnettomuudet, jotka ovat johtaneet koneen tuhoutumiseen tai hylkäämiseen.

## Lähteet

## Aiheesta muualla
AIP

**AIP** voi tarkoittaa useita asioita:

* AIP, geeni
* Aeronautical Information Publication, ilmailukäsikirja
* American International Pictures, elokuvatuotantoyhtiö
* American Institute of Physics, yhdysvaltalainen tiedejärjestö
* Aktuellt i Politiken, ruotsalainen viikkolehti
* Alholmen Industrial Park, teollisuusalue Pietarsaaressa
* Art Institute of Pittsburgh, college
* Air Independent Propulsion sukellusveneiden järjestelmä, joka mahdollistaa ulkoilmasta riippumattoman polttomoottorin käytön. Toisin sanoen sukelluksissa ei käytetä akkua, vaan polttomoottoria.
Grense Jakobselv

**Grense Jakobselv** () on kylä Barentsinmeren rannalla, Vuoremijoen () suulla Norjan Finnmarkin läänissä, Etelä-Varangin kunnassa Venäjän rajalla. Tietä pitkin on 60 km:n matka länteen Kirkkoniemeen.

Venäjän vastainen raja kulkee Vuoremijokea pitkin. Alueella on pieni Norjan armeijan Etelä-Varangin varuskunnan tukikohta, josta käsin rajavartiot liikkuvat. Alueella ei ole julkista rajanylityspaikkaa.

Kylässä on vuonna 1869 rakennettu Kuningas Oskar II:n kivikappeli. Kirkko rakennettiin vahvistamaan Norjan aluevaatimusta alueella ja nimettiin Ruotsi-Norjan kuninkaan, Oskar II:n mukaan.

Grense Jakobselv on Norjassa kauimmaisena Oslosta tietä pitkin mitattuna sijaitseva paikka: etäisyys on 2&nbsp;556 km, jos koko matka tehdään Norjan alueella, mutta noin 600 km lyhyempi oikaistaessa Ruotsin ja Suomen kautta.

## Aiheesta muualla
*Grense Jakobselv - Retkipaikka.fi
*Turisti-info
Vuoremijoki

**Vuoremijoki** (, ) on Norjan ja Venäjän rajajoki maiden pohjoisimmalla maarajalla. Pienehkö 45 kilometriä pitkä joki virtaa pohjoiseen ja laskee Barentsinmereen Norjan Grense Jakobselvin kylän kohdalla. Joen suulla on matala Vuoremivuonon suulahti. Joen latvoilla on Vuoremijärvi.

Vuosina 1920–1944, kun Petsamo kuului Suomeen, Vuoremijoki muodosti osaltaan Norjan ja Suomen rajan.
## Lähteet

## Aiheesta muualla
*Venäläinen topografinen kartta 
*Amerikkalainen kartta
Paris, Texas

**Paris, Texas** on Wim Wendersin ohjaama elokuva vuodelta 1984. Elokuvan ovat käsikirjoittaneet L. M. Kit Carson ja Sam Shepard. Käsikirjoitus perustuu Shepardin novellikokoelman *[[Motellien aikakirjat]]* kertomuksiin. Elokuvan musiikin on säveltänyt Ry Cooder, ja elokuvan on kuvannut Robby Müller. 

Tie-elokuva kertoo ahdistuneesta, muistinsa menettäneestä miehestä (Harry Dean Stanton), joka löytää seitsenvuotiaan poikansa ja lähtee tämän kanssa etsimään lapsen hylännyttä äitiä (Nastassja Kinski). Elokuva on saanut useita palkintoja, muun muassa Cannesin elokuvajuhlilla Kultaisen palmun.

## Näyttelijät

## Vastaanotto

*Ilta-Sanomien* Timo Malmin mukaan Robby Müllerin unenomainen kuvaus ja Ry Cooderin erinomainen musiikki tekevät teoksesta yhtä aikaa karun ja lämpimän. *[[Video-opas|Video-oppaassa]]* vuodelta 1994 Asko Alanen luonnehtii elokuvaa Sam Shepardin hienoja visioita ammentavaksi road-elokuvaksi. Hän antaa sille neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
* Elokuva Wim Wendersin kotisivu. (Archive.org)
Scitation

**Scitation** on American Institute of Physics -järjestön ylläpitämä luonnontieteiden ja tekniikan julkaisusarjojen julkaisualusta ja hakukone. Se on jatkoa palvelulle *Online Journal Publishing Service* (OJPS), joka aloitti toimintansa vuonna 1996. Scitationin avulla voi etsiä julkaisuja hakusanoilla ja esimerkiksi selvittää, miten paljon tiettyyn julkaisuun on viitattu. Scitation lataa julkaisutietonsa säännöllisesti CrossRef-tietokantaan, joka on usean julkaisijan yhteinen projekti. Sen avulla julkaisijat voivat löytää viittaukset toisten julkaisijoiden julkaisusarjojen tiedeartikkelihin.

## Lähteet

## Aiheesta muualla
* http://scitation.aip.org/ Scitation-palvelu
Sulkijalihas

**Sulkijalihas** on ympyränmuotoinen lihas, joka sijaitsee jonkin elimen tai ontelon ympärillä kontrolloiden sen aukon suuruutta. Sulkijalihaksia on useita erilaisia, esimerkiksi pupillin sulkijalihas silmässä, virtsaputken sulkijalihas ja peräsuolessa pidätyskykyä ylläpitävät sulkijalihakset.

Sulkijalihas on latinaksi *sphincter*, joka taas toisaalta on peräisin kreikankielisestä termistä *sphinktēr*. Se on johdettu verbistä *sphingō*, *sitoa tiukasti*, vrt. sfinksi, "kuristaja".

## Sulkijalihakset ruoansulatuksessa

Ruoansulatuselimistössä olevat sulkijalihakset osallistuvat ruoan siirtämiseen. Ruoan kulku elimistössä alkaa suun kehälihaksen kautta. Ruoka joutuu menemään mahanportin sulkijalihaksen läpi päästäkseen pohjukaissuoleen. Sulamaton osa ruoasta kulkeutuu suolia pitkin ulosteena ja kulkee peräsuolen kahden sulkijalihaksen (sisäinen ja ulkoinen) läpi ennen kehosta ulos pääsyä. Sisempi peräsuolen sulkijalihas on autonominen eli tahdosta riippumaton. Se toimii automaattisesti avautuen sisältä tulevan paineen ollessa kyllin suuri ja näin päästää ulosteen ja pierun peräsuolen kanavaan. Sisempää sulkijalihasta paksumpi ulompi sulkijalihas on tietoisesti kontrolloitavissa, sillä voidaan tarvittaessa pidätellä ulosteen poistumista, vaikka olisi tarve ulostaa, samoin vaikuttaa piereskelyn äänenpaineeseen. 

## Lähteet
Tšamorrot

**Tšamorrot** ovat Mariaaneilla asuva alkuperäiskansa. Guamin ja Pohjois-Mariaanien lisäksi heidän siirtolaisyhteisöjään elää muun muassa Havaijilla, Kaliforniassa ja muualla Yhdysvaltojen länsirannikolla. Ennen Espanjan siirtomaakautta tšamorrojen yhteiskunta perustui klaanijärjestelmään.

## Historia

Tšamorrot tulivat nykyisille asuinalueilleen arviolta noin vuoden 1600 eaa. tienoolla Pohjois-Mariaaneilta. Tšamorrojen esi-isät olivat hyviä merenkävijöitä ja käsityöläisiä. Heidät tavatessaan eurooppalaiset huomasivat heidän omalaatuiset kanoottinsa ja arkkitehtuurin, johon kuuluivat kiinteänä osana niin sanotut haligikivet, jotka ovat kahdesta päällekkäin nostetusta kivestä tehtyjä patsaita. Ennen eurooppalaisten valtaa tšamorrojen yhteisöissä oli kastijärjestelmä. Tšamorrot jakautuivat kasteihin, joiden välillä näytti olevan rodullisia erilaisuuksia. Espanjan valtakaudella suuri osa tšamorroista kuoli tauteihin tai yhteenotoissa espanjalaisten kanssa. Kun ennen eurooppalaisia vuonna 1667 heitä arvioitiin olevan yli 100&nbsp;000, vuoteen 1880 mennessä määrä oli laskenut 10&nbsp;000:een. Väestön dramaattisen vähenemisen vuoksi suuri osa alkuperäisestä kulttuurista hävisi, ja nykyään suurin osa tšamorroista on katolisia. Monet nuoret muuttavat alkuperäisiltä asuinalueiltaan Yhdysvaltoihin töiden perässä ja heidän kulttuurinsa onkin vaarassa hävitä.

## Nykyään
Suurin osa tšamorroista on katolilaisia. Tähän ovat vaikuttaneet mm. Filippiineiltä tulleet siirtolaiset. Myös alkuperäistä uskoa ja muita kristinuskon muotoja harjoitetaan jonkin verran. Merkittävä osa vuoden juhlista liittyy kristinuskoon.

Tšamorron kieltä puhutaan yleisesti Guamilla kotikielenä, vaikka englannillakin on virallinen asema.

## Lähteet

## Aiheesta muualla
* 
*  Tšamorrojen jakautuminen Yhdysvalloissa.
* 
*  Tšamorro yhteisön sivut.
Vesijohto

**Vesijohto** tai **vesiputki** on putki tai letku, joka on usein tehty polyvinyylikloridista, raudasta, polyeteenistä tai kuparista ja joka johdattaa paineistettua ja puhdasta vettä rakennuksiin (osana kunnallista vesiverkostoa).

## Historia
Jo Babyloniassa osattiin tehdä vesijohtoja poltetusta savesta, mutta myöhemmin Rooman valtakunnassa vesijohdot rakennettiin yleensä lyijystä. Se oli suosittu materiaali vesijohdoille sen muokattavuuden takia. Lyijy aiheutti paljon terveysongelmia monia vuosia sen myrkyllisyyden takia, esimerkiksi kohtukuolemia ja imeväisyyskuolleisuutta. Lyijystä valmistetut vesijohdot oli vielä yleisessä käytössä 1900-luvun alussa monissa kotitalouksissa. Tina-lyijy -juotosta oli usein käytetty kupariputkien liittämisessä, mutta nykyään käytetään tina-antimoni -juotetta vaaratekijöiden takia.

Vesijohtoja on tehty vuosisatojen ajan myös puusta. Arkeologit ovat löytäneet Englannin Northumberlandista 2&nbsp;000 vuotta vanhoja roomalaisaikaisia puisia vesijohtoja, joissa vesi yhä virtasi. Joissakin maissa käytettiin peräkkäin asetettuja ja liitoskohdista tiivistettyjä suoria tukkeja, joiden keskelle oli pituussuuntaan kairattu reikä. Sellaisia käytettiin ainakin 1600- ja 1700-luvulla Lontoossa sekä 1810- ja 1820-luvulla Yhdysvaltojen Philadelphiassa, jossa puuvesijohdon ehdottajaksi mainitaan arkkitehti Benjamin Latrobe. Suomessa kairatuista mäntytukeista rakennettiin vesijohtoja vielä 1950-luvulla ainakin eräissä Etelä-Pohjanmaan kunnissa ja Satakunnan Jämijärvellä, joihin idean arvellaan kulkeutuneen amerikansiirtolaisiksi lähteneiltä.

## Lähteet

## Aiheesta muualla
The Broad Street Bully

**The Broad Street Bully** on Beanie Sigelin viides studioalbumi, joka julkaistiin 1. syyskuuta 2009.

## Kappaleet

## Arvostelut
* AllMusic: 

## Lähteet
Nina af Enehjelm

**Nina af Enehjelm**  (s. 1960) on af Enehjelmin sukuun kuuluva suomalainen tietokirjailija ja toimittaja. Hän on kirjoittanut Armi Kuuselaa käsittelevän kirjan *Armi Kuusela: myytti, julkkis ja supertähti*  sekä kirjan suomalaisen missi-instituution historiasta. Hän on myös entinen malli, manageri ja tiedotuspäällikkö.

Laulaja Tapani Kansa oli Enehjelmin pitkäaikainen avomies. Parin seurustelu alkoi vuonna 1980. Heillä on yhteiset lapset Madeleine ja Edvard. Nuorempana Enehjelmillä oli romanssi Dodi Al-Fayedin kanssa. Suhteessa Kansan kanssa on ollut monia vaiheita, jolloin pariskunta on asunut erillään. 

## Julkaisut
* 
* 
* 
* 

## Lähteet

## Aiheesta muualla
* Viralliset sivut 
* Iltalehden Julkkislista: Nina af Enehjelm
*
Mono Inc.

**Mono Inc.** on alternative rock -yhtye Hampurista, Saksasta. 

## Diskografia
### Albumit
* *Head Under Water* (2004)
* *Temple Of The Torn* (2007)
* *Pain, Love & Poetry* (2008)
* *Voices Of Doom* (2009)
* *Viva Hades* (2011)
* *After the War* (2012)
* *Nimmermehr' ([[Musiikkivuosi 2013|2013]])*
* *Terlingua* (2015)
* *Together Till the End* (2017)
* *Welcome to Hell* (2018)
* *The Book of Fire* (2020)
* *Ravenblack* (2023)
* Darkness (2025)

### Singlet

* "Burn Me"
* "Superman"
* "Temple Of The Torn"
* "In My Heart"
* "Somberland"
* "This Is The Day"
* "Teach Me To Love"
* "Sleeping My Day Away"
* "Get Some Sleep"
* "Voices Of Doom"
* "Comedown"
* "Symphony Of Pain"
* "Revenge"
* "The Best Of You"
* "After The War"
* "Wave No Flag"
* "Arabia"
* "Heile, Heile Segen"
* "My Deal With God"
* "Kein Weg Zu Weit"
* "Gothic Queen"
* "Twice In Life"
* "Never-Ending Love Song"
* "Heiland"
* "Tag X"
* "An Klaren Tagen"
* "Chasing Cars"
* "Children Of The Dark"
* "The Bank Of Eden"
* "Welcome To Hell"
* "A Vagabond's Life"
* "The Raven's Back"
* "Princess of the Night"
* "Empire"
* "Heartbeat of the Dead"

### EP - julkaisut

* An Klaren Tagen (2015)
* Revenge (2011)
* Comedown (2010)

## Aiheesta muualla
* Yhtyeen virallinen sivusto
* Mono Inc. @ Myspace
* Mono Inc. @ YouTube
The Truth (Beanie Sigelin albumi)

**The Truth** on Beanie Sigelin esikoisalbumi, joka julkaistiin 29. helmikuuta 2000. Se debytoi Yhdysvalloissa Billboard 200 -listan viidennellä sijalla.

## Kappaleet

## Arvostelut
* AllMusic: 

## Lähteet
The B. Coming

**The B. Coming** on Beanie Sigelin kolmas studioalbumi, joka julkaistiin 29. maaliskuuta 2005. Se debytoi Yhdysvalloissa Billboard 200 -listan kolmannella sijalla.

## Kappaleet

## Samplet

**Feel It In The Air**
* Phil Collins: In The Air Tonight
* Raphael Ravenscroft: Whole Lotta Something Goin On

**I Can’t Go On This Way**
* Gloria Scott: Love Me, Love Me or Leave Me, Leave Me by 

**Gotta Have It**
* Rose Royce: That’s What’s Wrong With Me

**Purple Rain**
* The Dramatics: In The Rain

**Oh Daddy**
* Natalie Cole: Oh Daddy 

**Change**
* Rene and Angela: My First Love

**Bread & Butter**
* Johnny "Guitar" Watson: Proud Of You 

**Flatline**
* Marvin Gaye: Poor Abbey Walsh

**Look At Me Now**
* Greg Perry: Come On Down (To Get Your Head Out of the Clouds)

**It’s On**
* Carrie: Questions

**Wanted (On The Run)**
* Bon Jovi: Wanted Dead Or Alive

**Don't Stop**
* A Tribe Called Quest: Find A Way

## Arvostelut
* AllMusic: 
* HipHopDX: 

## Lähteet
Susanna Tervaniemi

**Susanna Tervaniemi**  on vuoden 2001 Miss Suomen ensimmäinen perintöprinsessa. Hänet valittiin vuoden 2002 Miss Skandinavia -kilpailun ensimmäiseksi perintöprinsessaksi. Hän on ollut julkisuudessa huumeisiin liittyneiden sotkujen takia. Hänet on tuomittu sakkoihin huumausaineen käyttörikoksista vuosina 2003 ja 2008. Ensin hän jäi kiinni hasiksesta ja ekstaasista, jälkimmäisellä kerralla kokaiinista.

Tervaniemi on kirjoittanut kolumnia rikoslehti Alibiin. Vuonna 2002 hän juonsi Yle TV2:n viihdeohjelmaa *Katso pois* yhdessä Teemu Virtasen kanssa.

Jussi Ahde on Tervaniemen entinen miesystävä.

## Lähteet
Akateemiset rituaalit

**Akateemiset rituaalit** ovat etenkin yliopistoissa noudatettavia perinteisiä tapoja, joista jotkut ovat hyvinkin institutionalisoituneita. Kenties tunnetuin akateeminen rituaali ja juhla on promootio.

Akateemisen lukuvuoden juhlia ovat avajaiset, väitökset ja karonkat, virkaanastujaiset, vuosijuhla sekä publiikit.

Publiikkeja järjestetään Suomessa tyypillisesti joulu- ja toukokuussa vastavalmistuneille opiskelijoille. Esimerkiksi Jyväskylän yliopiston yhteiskuntatieteellisessä tiedekunnassa publiikki on järjestetty 1980-luvun alusta asti, ja sen ohjelmaan kuuluu todistuksen ojentamisen lisäksi jouluna joulupussin ja toukokuussa ruusun antaminen.

Euroopan yliopistokulttuurin rituaalien tausta ulottuu parituhatta vuotta ajassa taaksepäin ja ammentaa muotonsa antiikin olympialaisista, katolisen kirkon piispan vihkiäisistä sekä keskiajan ammattikuntakiltojen ja katedraalikoulujen initiaatioseremonioista.

## Lähteet
V-Tyyli (albumi)

**V-Tyyli** on rap-artisti Junon toinen virallinen studioalbumi, joka julkaistiin 27. tammikuuta 2010. Sen julkaisi Monsp Records.

## Taustaa
V-Tyyli nousi ilmestymisviikollaan (5/2010) Suomen virallisen albumilistan sijalle 50. ja putosi pois seuraavalla viikolla. Erikoisliikkeiden myyntiä mittaavalla Rumban listalla levy oli yhteensä kolme viikkoa – parhaimmillaan sijalla 2. Kappaleesta "Tervetuloo, tervemenoo" on julkaistu musiikkivideo ja albumin kansitaiteen on tehnyt kuvataiteilija Ansver Oksman.

## Kappaleet
# 
# 
# 
# 
# 
# 
# 
# 
# 
# 
# 
# 

## Tuottajat
* Flam: 1
* Puukko-Jere: 2, 3, 7, 8, 9
* Janne K: 4, 6, 10, 11, 12
* tuntematon ? a.k.a Ali Atom: 5

## Samplet
* Kappale "Aamukahvit" sisältää samplen Ämpäripään tunnusmusiikista.

## Arvostelut
* Helsingin Sanomat: 
* Desibeli.net: 
* Redrum-187: 4–/5
* Tuoreet Platat: 

## Lähteet
Fort William (Ontario)

**Fort William** on entinen satamakaupunki Ontarion provinssissa Kanadassa Yläjärven länsirannalla. Se yhdistyi 1. tammikuuta 1970 Port Arthurin, Neebingin ja McIntyren kaupunkien kanssa. Ne muodostivat nykyisen Thunder Bayn kaupungin.

## Historia

Vuonna 1679 Daniel Greysolon, Sieur du Lhut perusti turkiskauppa-aseman Kaministiquiajoen suulle. Ranskalaiset viranomaiset kuitenkin sulkivat kauppa-aseman 1696 turkisten ylitarjonnasta. Vuonna 1717 Zacharie Robutel, sieur de la Noue perusti samalle alueelle Fort Kaministiquian linnoituksen. Britannialaisten valloitettua suuren osan Uutta Ranskaa linnoitus hylättiin ja toiminnot siirrettiin Pigeonjoelle, Grand Portageen, Minnesotaan. Vuonna 1784 montrealilaiset kauppiaat muodostivat uuden turkiskauppaa harjoittavan North West Companyn.

Amerikan vallankumouksen ja vuonna 1794 solmitun Jay Treaty -sopimuksen jälkeen Pigeonjoen alue siirtyi Yhdysvaltain omistukseen. Tästä huolimatta North West Company jatkoi toimintaansa alueella. Ongelmana kuitenkin oli Yhdysvaltojen verotus, minkä takia yhtiö päätti 1803 hylätä aseman ja perustaa 1807 uuden tukikohdan Kaministiquiajoen suulle. Tukikohdan nimeksi valittiin Fort Williams, North West Companyn johtajan William McGillivrayn mukaan. Linnoituksen maa-alue oli hankittu ojibway-intiaaneilta 30. heinäkuuta 1798 allekirjoitetulla sopimuksella. North West Companyn ja Hudson's Bay Companyn yhdistyttyä 1821 linnoitus jäi muiden tukikohtien varjoon ja toimi pienenä turkiskauppa-asemana. Linnoitus jäi 1880-luvulla Canadian Pacific Railway -rautatien ja hiilivuorten alle. Kopio linnoituksesta on rakennettu kauemmaksi ylävirtaan, paikkaan jossa Thomas Douglasin lähettämä Regiment de Meuron -joukko-osasto kokoontui ennen matkaa Red River Colonyyn. Paikalla sijaitsee nykyään Fort William Historical Park -puisto.

Huhtikuussa 1892 osa Neebingin kylästä liitettiin Fort Williammiin. Huhtikuussa 1907 Fort William sai kaupunkioikeudet ja vuoden 1969 lopussa kaupunki lakkautettiin sen yhdistyessä Port Arthurin, Neebingin ja McIntyren kaupunkien kanssa muodostaen nykyisen Thunder Bayn kaupungin.
Fort William

**Fort William** voi viitata seuraaviin paikkoihin:

* Fort William, entinen kaupunki Ontarion provinssissa, Kanadassa
* Fort William (gaeliksi An Gearasdan), pikkukaupunki Skotlannin Ylämailla
* Fort William, linnoitus Kalkutassa, Intiassa.
Brent Sutter

**Brent Colin Sutter** (s. 10. kesäkuuta 1962 Viking, Alberta, Kanada) on kanadalainen jääkiekkovalmentaja ja entinen jääkiekkoilija, pelipaikaltaan keskushyökkääjä. Brentin veljet Ron, Duane, Rich, Darryl ja Brian olivat myös jääkiekkoilijoita, jotka kaikki pelasivat urallaan NHL:ssä. Sutter pelasi NHL-urallaan New York Islandersissa ja Chicago Blackhawksissa 1111 runkosarjan ottelua, joissa teki tehopisteet 363+466=829 ja sai 1054 rangaistusminuuttia. 

## Ura
Ennen NHL-uraansa Sutter pelasi juniorina WHL:n Lethbridge Broncosissa vuosina 1979–1982. New York Islanders varasi Sutterin  ensimmäisellä kierroksella varausvuorolla 17.

Sutter pelasi ensimmäiset pelinsä NHL:ssä kaudella 1980–1981, jolloin hän teki Islandersissa kolmessa runkosarjan ottelussa tehopisteet 2+2=4. Seuraavalla kaudella Sutter vakiinnutti paikkansa NHL:ssä tekemällä runkosarjassa 43 ottelussa tehopisteet 21+22=43. 

Sutter pelasi Islandersissa 12 kautta ja voitti tänä aikana yhdessä veljensä Duanen kanssa Stanley Cupin vuosina 1982 ja 1983.

Kesken kauden 1991-1992 Sutter kaupattiin Chicago Blackhawksiin yhdessä Brad Lauerin kanssa vaihdossa Adam Creightoniin ja Steve Thomasiin. Sutter pelasi Chicagossa seitsemän kautta vuosina 1991–1998 ennen kuin lopetti uransa vuonna 1998. 

Peliuran jälkeen Sutter siirtyi valmentajaksi. Kaudet 1999–2007 hän valmensi omistamaansa joukkuetta Red Deer Rebelsia WHL:ssä. Sutter toimi kaudet 2007–2009 NHL:ssä New Jersey Devilsin päävalmentajana. Hän jätti tehtävänsä kauden 2008–2009 jälkeen perhesyihin vedoten. Vain kaksi viikkoa eroilmoituksensa jälkeen Sutter teki sopimuksen Calgary Flamesin kanssa ja toimii kaudella 2009–2010 joukkueen päävalmentajana. 

Sutterilla on vaimonsa Connien kanssa kolme lasta, pojat Brandon ja Merrick sekä tytär Brooke. 

## Tilastot

## Lähteet
*
*

Harris • Potvin • Gillies • Price • McKendry • Bossy • Tambellini • D. Sutter • Brent Sutter • Boutilier • Flatley • LaFontaine • Diduck • MacPherson • Dalgarno • King • Fitzgerald • Chynoweth • Cheveldayoff •  Chyzowski • Scissons • Lachance • Kasparaitis • Bertuzzi • Lindros • Redden • Dumont • Luongo • Brewer • Rupp • Connolly • Pyatt • Mezei • Kudroč • DiPietro • Torres • Bergenheim • Nilsson • Nokelainen • O’Marra • Okposo • Bailey
Nina Autio

**Nina Autio** on suomalainen missi. Hän oli vuonna 1991 Miss Suomen ensimmäinen perintöprinsessa. Hän oli myös vuoden 1991 Suomen Neito ja vuoden 1992 Miss Skandinavia. Hän on kotoisin Tampereelta. Klamydia-yhtye julkaisi hänestä laulun "Nina Autio" albumillaan *[[Masturbaatio ilman käsiä]]* (1993).

## Lähteet
Papoose

**Shamele Mackie** (s. 31. joulukuuta 1978), taiteilijanimeltään **Papoose**, on yhdysvaltalainen rap-artisti. Hän on syntynyt Brooklynissä, New Yorkissa.

## Diskografia
*2004: Art & War 
*2004: Street Knowledge
*2004: The Beast From The East 
*2004: Election Day 
*2005: A Moment Of Silence 
*2005: The Underground King 
*2005: Sharades 
*2005: Mixtape Murder
*2005: A Bootlegger's Nightmare 
*2005: Bedstuy Do Or Die 
*2005: Unfinished Business: The Best Of Papoose 
*2006: Menace II Society Part II
*2006: A Threat And A Promise 
*2006: The Boyz In The Hood 
*2006: The 1.5 Million Dollar Man 
*2006: Second Place is the First Loser 
*2006: The Fourth Quarter Assassin
*2007: Internationally Known
*2007: Already A Legend
*2008: Build Or Destroy
*2009: 21 Gun Salute

## Lähteet
Töpöhelttaotsa

**Töpöhelttaotsa** (*Astrapia brevicauda*) on Papua-Uudessa-Guineassa tavattava paratiisilintuihin kuuluva varpuslintulaji.

## Koko ja ulkonäkö

Kooltaan töpöhelttaotsa on noin 23&nbsp;cm. Naaras on kooltaan hieman koirasta pienempi. Selästään, siivistään ja vatsastaan laji on väriltään musta. Päälaki ja niska ovat kellertävän vihreät. Nokan alapuolella on pienet siniset heltat ja otsan suurikokoinen heltta on keltainen. Linnun pyrstö on hyvin lyhyt, lähes olematon. Töpöhelttaotsa muistuttaa ulkonäöltään helttaotsaa (*Astrapia carunculata*), mutta eroaa siitä pienemmän kokonsa ja lyhyemmän pyrstönsä perusteella.

## Levinneisyys ja elinympäristö
Töpöhelttaotsaa tavataan Papua-Uuden-Guinean keski- ja länsiosissa. Lajin elinympäristöä ovat metsät ja metsien reunat. Lajia tavataan metsistä, jotka sijaitsevat 1&nbsp;600&ndash;2&nbsp;600 metrin korkeudella merenpinnasta.

## Lisääntyminen ja ravinto
Töpöhelttaotsa pesii ympäri vuoden lukuun ottamatta maalis- ja marraskuuta. Koirailla on usein pesä useamman naaraan kanssa. Pesä on tukeva ja kuppimainen. Naaras munii yhden munan ja hautoo sitä vajaat kolme viikkoa.

Töpöhelttaotsan ravinto koostuu pääosin hedelmistä. Lisäksi laji syö pieniä selkärangattomia. Poikasia ruokitaan hyönteisillä sekä sammakoilla ja liskoilla.

## Lähteet
Brnon kaupunginmuseo

**Brnon kaupunginmuseo** () on museo Brnon kaupungissa, Tšekissä. Se on nykyään Špilberkin linnassa.

Museo avattiin 18. syyskuuta 1904 Brnon pormestarin Augustin Wieserin valtaanastumisen 10-vuotispäivänä. Museo sijaitsi nykyisessä uudessa kaupungintalossa. Rakennuksessa oli aiemmin ollut rikkaan porvarin Heinrich Gomperzin luoma näyttely, josta tuli osa museota sen perustamisen jälkeen. Špilberkin linnaan museo siirtyi vuonna 1960.

Brnon kaupunginmuseo omistaa kolme merkittävää kohdetta Brnossa. Špilberkin linnan lisäksi museon hallussa on Měnínin portti, joka on säilynyt ainoana porttina keskiaikaisesta linnoituksesta, ja Unescon maailmanperintöluetteloon kuuluva Villa Tugendhat.

## Lähteet
Encyclopædia Hebraica

**Encyclopædia Hebraica** () on hepreankielinen tietosanakirja, joka julkaistiin 1900-luvun jälkipuoliskolla. 

## Historia
Kustantaja Bracha Peli julkaisi yleisen ensyklopedian, jonka päätoimittajana oli professori Joseph Klausner. Bracha Pelin poika Alexander Peli halusi tehdä kattavamman tietosanakirjan.

*Encyclopædia Hebraica* alkoi edetä kesällä 1944, kun perustettiin komitea pohtimaan tietosanakirjan tavoitteita. Ensimmäisen osan painatus alkoi kesällä 1948 samaan aikaan kuin Israelin valtio perustettiin. Tietosanakirjan toteuttamisesta vastanneen työryhmän kunniapuheenjohtajana toimi Israelin presidentti, professori Chaim Weizmann. 

Ensimmäinen osa sisälsi hakusanat Alef–Australia (אוסטרליה). Tietosanakirjan ensimmäinen kuva oli Israelin itsenäisyysjulistus. Tietosanakirjan viimeinen hakusana on *Tišrei* (תשרי).
Loistokaija

**Loistokaija** (*Polytelis swainsonii*) on kaakkoisaustralialainen kaijalaji. Sen tieteellinen nimi on annettu englantilaisen lintutieteilijä William Swainsonin mukaan.
 
## Koko ja ulkonäkö

Linnun pituus on noin 40&nbsp;cm ja paino 132–157&nbsp;grammaa. Koiraan höyhenpuku on pääosin vihreä, alapuolelta kellanvihreä, sen otsa, posket ja kurkku ovat keltaiset, rinnan poikki kulkee leveä punainen vyö ja päälaki sinihohtoinen. Naaras on lähes kokonaan vihreä, reisihöyhet ovat oranssinkeltaiset. Nokka on korallinpunainen, koivet harmaat ja iiris kellanoranssi (koiras) tai keltainen (naaras). Nuori lintu muistuttaa naarasta, sen iiris on vaalean ruskea.

## Esiintyminen
Loistokaijat elävät Australian kaakkoisosassa Uudessa Etelä-Walesissa ja Victoriassa. Kanta on keskittynyt Murrumbidgee- ja Castlereaghjokien valuma-alueille. Lajin populaation koko on noin 6&nbsp;500&nbsp;aikuista yksilöä. Se on uhanalainen elinympäristöjen tuhoutumisen takia, sillä metsiä on hakattu muun muassa maanviljelyn, polttopuiden keräilyn ja vieraiden puulajien kasvattamisen tieltä.

Loistokaija on suosittu lemmikkilintu, joskin Suomen harrastuspiireissä se on melko harvinainen.

## Elinympäristö
Loistokaijan elinympäristöä ovat jokivarsien eukalyptusmetsiköt, esiintymisalueen itäosissa laji elää myös metsänreunoissa ja avoimissa metsissä.

## Lisääntyminen
Loistokaijan pesintä tapahtuu syys–joulukuussa. Pesä on tavallisesti vesistön lähellä kasvavan eukalyptuksen kolossa tai lahossa oksassa. Naaras munii neljästä kuuteen munaa, joita se hautoo keskimäärin 22 päivää. Koiras tuo hautovalle naaraalle ruokaa pari-kolme kertaa päivässä. Poikaset jättävät pesän kuukauden ikäisinä.

## Ravinto
Lajin ruokavalio koostuu hedelmistä, pähkinöistä, siemenistä, marjoista, silmuista, kukista ja medestä. Se ruokailee usein yhdessä undulaattien kanssa.

## Lemmikkinä
Loistokaijaa esiintyy lemmikkinä, mutta se ei ole Suomessa kovin yleinen lemmikkilintu. Eteläisemmässä Euroopassa se on yleisempi, joskin siellä sitä pidetään lähinnä aviaariolintuna, eikä niinkään seuralemmikkinä.

Loistokaijan hoito ei eroa juuri lemmikkilintujen perushoidosta. Hyvinvoidakseen se tarvitsee lintuseuraa, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aavikkoloistokaija ei ole tunnettu erityisen helposti matkimaan oppivana lajina.

Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust 

### Viitteet
WorldView

**WorldView** on yhdysvaltalaisen DigitalGlobe-yhtiön kaukokartoitussatelliittien perhe.

Satelliitteja on laukaistu kaksi. Niitä edelsi Quickbird-satelliitit.

## WorldView 1
Ball Aerospace rakensi DigitalGlobe-yhtiölle yhtiön toisen kuvaavan kaukokartoitussatelliitin, jonka pääasiallinen asiakas on Yhdysvaltain tiedusteluun liittyvä National Imagery and Mapping Agency (NIMA) organisaatio. Satelliitti pystyy ottamaan mustavalkovalokuvia 500 000 neliökilometristä vuorokaudessa. Satelliitti toimii noin 7 vuotta 450&nbsp;km korkealla radallaan. Sen massa on 2500&nbsp;kg.

## WorldView 2
WorldView 2 on toinen sarjan satelliitti, joka laukaistiin 8. lokakuuta 2009.

Satelliitti toimii 770&nbsp;km:n korkeudessa. Se ottaa pankromaattista kuvaa puolen metrin resoluutiolla ja multispektraalista kuvaa noin kahden metrin tarkkuudella. Tarkkuus on parempi kuin ensimmäisellä satelliitilla ja tämän uskotaan lisäävän kaupallista kysyntää. Kameran optiikkaa kuvaa sen teleskoopin halkaisija: 110&nbsp;cm.

Satelliitin rakensi koloradolainen Ball Aerospace. Satelliitti painaa 2800&nbsp;kg ja se toimii 7 vuotta.

## Lähteet
* Gunther's space page
Teräsmyrskyssä

**Teräsmyrskyssä** () on saksalaisen Ernst Jüngerin kirjoittama muistelma ensimmäisestä maailmansodasta. Teos perustuu hänen omaan sotapäiväkirjaansa. *Teräsmyrskyssä* julkaistiin ensimmäisen kerran vuonna 1920.

*Teräsmyrskyssä* kuvaa Jüngerin kokemuksia Saksan länsirintamalla joulukuusta 1914 elokuuhun 1918. Jünger julkaisi kirjan aluksi omakustanteena, ja hän muokkasi teosta useasti, niin että viimeinen, seitsemäs versio julkaistiin vuonna 1978. Suomennos perustuu vuoden 1978 julkaisuun.

Kirjasta tuli tavattoman suosittu Saksassa 1920-luvulla, ja se oli maan toiseksi myydyin kirja Thomas Mannin *Buddenbrookien* jälkeen. Jünger kuvaa teoksessa sotilasuraansa 73. fusilieerirykmentissä (1. hannoverilainen). Hän osallistui taisteluihin mm. Champagnessa, Les Épargesissa, Arrasissa, Guillemontissa, Ypresissä ja Cambraissa sekä Saksan kevätoffensiivissa. Hän haavoittui sodassa 14 kertaa, joista viisi luodin osumasta. Vakavin Jüngerin haavoittumistapaus sattui 23.8.1918, kun luoti lävisti hänen rintakehänsä.

Romaanista julkaistiin vuonna 2013 kaksiosainen saksankielinen kriittinen laitos, jonka laajuus on 1245 sivua. Tämä laitos esittää kaikki muutokset, joita kirjailija eri vaiheissa romaaniin teki.

## Lähteet

* 
* 
* 
* 
*
Kanzashi

on perinteisissä japanilaisissa kampauksissa käytettävä hiuskoru tai -koriste. Ensimmäiset kanzashit otettiin käyttöön kun naiset luopuivat hiusten pitämisestä auki ja siirtyivät nutturoihin. Kanzashit nousivat laajempaan käyttöön Edo-kaudella, kun käsityöläiset alkoivat valmistaa taidokkaampia tuotteita. Hiuskoristeita on saatettu käyttää myös puolustusvälineinä hätätilanteissa.

Nykyään kanzasheja käyttävät useimmiten morsiamet ja ammattimaiset kimonon käyttäjät kuten geishat, tayūt ja yūjot sekä perinteisten taiteenlajien taitajat. Nuoret japanilaiset naiset ovat kuitenkin alkaneet käyttää kanzasheja lisäämään elegantin osan pukuunsa.

Kanzasheja valmistetaan monista eri materiaaleista kuten lakatusta puusta, kullalla tai hopealla päällystetystä metallista, kilpikonnankuoresta, silkistä ja muovista. Varhaiset bakeliittikanzashit ovat haluttuja keräilyesineitä.

Kanzasheja on monenlaisia ja niitä käytetään monin eri tavoin. Geishan kanzashien tyyli ja sijoitus osoittavat valistuneelle katsojalle hänen statuksensa ensi silmäykseltä. Maikot käyttävät enemmän ja koristeellisempia kanzasheja kuin geishat ja etenevät koulutuksensa mukaan kampauksesta toiseen, joihin liittyvät tietyllä tavalla puetut kanzashit.
Tiedosto:Wisteria shades (2596159054).jpg|*Tsumami-kanzashi* tehdään silkkitilkuista origamien tavoin taitelluista ja muotoilluista osasista. Ne esittävät useimmiten kukkia tai perhosia, mutta nykyaikana on paljon muitakin aiheita.
Tiedosto:Mimikaki kanzashi.JPG|*Tama kanzashi*
Tiedosto:Ogi-bira kanzashi (fluttering).JPG|*Birabira kanzashi* eli "helisevä kanzashi" tehdään kapeista metallisuikaleista, jotka ripustetaan roikkumaan riviin. Birabira-osa voidaan myös liittää tsumami-kanzashiin.
Tiedosto:Hana kushi.jpg|*Kushi* on käsin tehty koristekampa. Kampoja on tehty puusta (santelipuusta ja hinoki-sypressistä) ja kilpikonnan kuoresta tai muusta sarveisaineesta (sarvesta tai kavioista).
Tiedosto:Japanese - Hair Ornament (kanzashi) with Ear Pick - Walters 572158.jpg|*[[Mimikaki]] kanzashi*
Elmo (nukkehahmo)

**Elmo** on fiktiivinen hahmo lasten televisiosarjassa *[[Seesamtie]]*. Hän on karvainen, punainen muppetti, jolla on isot valkoiset silmät ja oranssi nenä. Elmon paras ystävä on Zoe-niminen muppetti.

Elmo puhuu itsestään kolmannessa persoonassa, esimerkiksi Elmo ei sano, että *"minulla on kysymys"*, vaan sanoo *"Elmolla on kysymys"*. Se johtuu osittain siitä, että hänet kuvataan vasta kolme vuotta vanhana.

## Aiheesta muualla
Heikki Järn

**Heikki Allan Järn** (s. 23. syyskuuta 1941 Karkkila) on suomalainen jääkiekkopuolustaja. Hän pelasi HIFK:ssa 10 kauden ajan vuosina 1959–1972. Järn voitti siellä kapteenina kaksi Suomen mestaruutta (1969 ja 1970) sekä kaksi SM-pronssia (1971 ja 1972). Järn pelasi HIFK:ssa yhteensä 170 SM-sarjan ottelua tehoilla 17+15=32.

Järn pelasi urallaan myös yhdet MM-kilpailut Sveitsissä vuonna 1971 sekä Sapporon talviolympialaisissa vuonna 1972.

## Lähteet
*
*

### Viitteet
Ivo Žďárek

**Ivo Žďárek** (6. marraskuuta 1960 – 20. syyskuuta 2008) oli tšekkiläinen diplomaatti. Hän opiskeli muun muassa Stanfordin yliopistossa. Hän oli vuosina 1995–1999 pääkonsulina Shanghaissa Kiinassa. Vuosina 2004–2008 hän oli suurlähettiläänä Vietnamissa ja elokuusta 2008 Pakistanissa. 

Žďárek kuoli terrorismin uhrina Pakistanissa, kun Islamabadin Marriott-hotellia pommitettiin syyskuussa 2008. Hänellä oli vaimo ja kaksi lasta.

## Lähteet